title: Pierce Brosnan
text: Pierce Brendan Brosnan, naixito de Droichead Átha (Contae Lú, Irlanda) o 16 de mayo de 1953, ye un actor y productor cinematografico estausunidense d'orichen irlandés, activo en o cine britanico y en o cine estausunidense dende meyatos d'os anyos 1970, con quantos premios recibitos mientres a suya carrera artistica. Alazetó a suya popularidat mientres os anyos 1980 con a serie de televisión Remington Steele, encara que gosa estar prou conoixito internacionalment dende que fació quantas cintas a on interpretaba o presonache de James Bond. Casato en primeras con l'actriz australiana Cassandra Harris dica que ista morió, tornó a casar-se con a periodista estausunidense Keely Shaye Smith.
  
  En a suya filmografía, cal esmentar bellas cintas, como Mrs. Doubtfire (1993, Chris Columbus), GoldenEye (1995, Martin Campbell), Mars Attacks! (1996, Tim Burton), Tomorrow Never Dies (1997, Roger Spottiswoode), The World Is Not Enough (1999, Michael Apted), Die Another Day (2002, Lee Tamahori), The Matador (2005, Richard Shepard), u The Ghost Writer (2010, Roman Polanski).
  
  Vinclos externos 
  
    Pachina web oficial de Pierce Brosnan.
    Pierce Brosnan en IMDb.
    Pierce Brosnan en Allmovie.
  
  Actors d'Irlanda
  Actors d'Estaus Unius
  Productors cinematograficos d'Irlanda
  Productors cinematograficos d'Estaus Unius
  1953 (naixencias)